**Dragi sedmošolci!**

Tudi drugi teden pouka na daljavo je za nami in zapisati moram, **da sem zelo ponosna na vas in da vas zelo pogrešam.** Upam, da ste vsi zdravi in da zmorete vse obveznosti, ki vam jih učitelji nalagamo. Želela bi, da mi sporočite svoje mnenje o tem. Učitelji se trudimo izvajati pouk na daljavo, pri tem pa je zelo pomembno, da vi to delo tudi zmorete.

Pri reševanju nalog ste se zelo potrudili. Vem, da je vas taka oblika dela zelo zahtevna, zato še vedno velja dogovor, da sem vam ob vseh dilemah in vprašanjih na voljo preko elektronske pošte (breda.kercmar@guest.arnes.si), lahko pa me pokličite tudi na telefon 041 982 240.

In kaj boste počeli ta teden?

Ta teden bomo namenili **predlogom.** Predlogi so besedna vrsta, ki jo že dobro poznate, zato boste določene vsebine samo ponovili in utrdili, seveda pa boste spoznali tudi nekaj novih pravil.

**NAVODILA ZA DELO od 6. 4. 2020 do 9. 4. 2020**

**Učna snov: Predlogi (str. 114 – 127)**

**Dejavnost učencev/navodila za delo**

**1.** Ta teden boste samostojno predelali učno snov **Ali je prav h Kaškajem ali k Kaškajem? PREDLOG (stran 114 do 127).**

Za lažje delo in razumevanje obravnavane snovi sem vam pripravila zapis**, ki si ga prepišite v zvezek.** S pomočjo njega boste naloge zagotovo lažje rešili.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PREDLOGI**Predlogi so besede, ki jih uporabljamo pred* samostalnikom (**k** mami, **s** sestro),
* pridevnikom (**z** rumeno ruto),
* zaimkom (**s** teboj, **o** njej).

Z njimi izražamo **časovno** (do jutri), **krajevno**  (v šolo), **vzročno** (zaradi bolezni), **načinovno** (z zaupanjem)in **medsebojno** (s starim pihalnikom) **razmerje.****POSEBNOSTI ZA PRAVILNO RABO PREDLOGOV:*** **predloga s in z**

**Predlog s** uporabljamo pred besedami, ki se začnejo z glasovi **T**a **S**u**H**i **ŠK**a**F**e**C** **P**u**ŠČ**a (s cimetom, s škarjami)**Predlo z** uporabljamo pred vsemi drugimi glasovi (z mamo, z Ano, z rožo)* **predloga k in h**

**Predlog h** uporabljamo pred besedami, ki se začnejo z glasovoma **k in g (kg)** (h konju, h Goranu)**Predlog k** uporabljamo pred vsemi drugimi glasovi (k mizi, k steni)* Pozorni moramo biti, ko odgovarjamo na vprašanje **KJE, KAM, KOD**

|  |  |  |
| --- | --- | --- |
| **Kje si?** | **Kam greš)** | **Od kod prihajaš** |
| na morju | na morje | z morja |
| v jami | v jamo | iz jame |
| na Triglavu | na Triglav | s Triglava |
| v Ljubljano | v Ljubljano | iz Ljubljane |
| na Goričkem | na Goričko | z Goričkega |

 |

Ko si boste preglednico prepisali v zvezek, se lotite reševanja nalog. Pri reševanju vaj si pomagajte z zapisom, ki ste si ga prepisali, saj so zapisana vsa pravila, ki jih morate pri reševanju uporabiti.

Ker je pred vami veliko nalog, drugih obveznostih pri slovenščini za ta teden ne načrtujem.

Do **srede**, **8. aprila** rešite naloge in mi sporočite, kako uspešni ste bili pri reševanju. Napišite mi tudi, če katere naloge niste vedeli rešiti (številka naloge in stran učbenika). Poslala vam bom dodatna navodila za reševanje nalog, da boste lahko dopolnili svoje rešitve.

Želim vam uspešno delo.

S prijaznimi pozdravi in z željo, da pazite nase,

učiteljica Breda Kerčmar